WordPress

WordPress estas libera programaro kaj samtempe la plej granda sistemo por administrado de enhavo (angle CMS) uzata por krei blogojn, verkita en PHP kaj uzanta MySQL-datumbazon. Ĝi estas distribuita laŭ GPL kun malfermitaj kodoj kaj senpage uzebla. Ĝi estas unu el la plej popularaj eldonsistemoj sur la merkato kaj troviĝas en milionoj da blogoj kaj retejoj. Ĝi estas distribuita sub la Ĝenerala Publika Permesilo de GNU kaj povas esti elŝutita kaj uzata senpage. Ĉar la enhavo de ĉiuj paĝoj estas alirebla per ensaluta paĝo, vi ne bezonas FTP-klienton por povi redakti kaj ĝisdatigi viajn paĝojn en la retejo.

WordPress estas projekto de la firmao Automattic. Ĝi subtenas nur unu blogon por unu instalo, sed estas disponebla ankaŭ multuzanta versio (Wordpress MU).

WordPress estas enhavadministra sistemo (CMS), kiu permesas al la uzanto ŝanĝi kaj/aŭ kompletigi enhavon relative simpla maniero sen postuli ajnan teknikan scion.

 Ne konfuzu 

 Wordpress.com 
Ekzistas komerca bloga servo nomita wordpress.com,

 Wordpress.org 
Kelkfoje la memstara versio de Wordpress nomiĝas Wordpress.org por eviti konfuzon, prenita de la oficiala retejo URL.

 Funkcioj 
 ĝi subtenas normojn: XML, XHTML, CSS
 integra ligiladministrilo
 subteno por kromprogramoj
 subteno por TrackBack kaj Pingback
 subkategorioj kaj multe da kategorioj por ĉiu artikolo

 WordPress MU 
WordPress MU (angle: MultiUser, esperante: MultUzanta) estas enhav-mastruma sistemo subtenata multajn blogojn por ĉiu instalo. Ĉiu blogo estas redaktebla el ĝiaj normalaj administropaĝoj sed ankaŭ el unu ĉefa administropaĝo.

 Programistoj 
Ĉefaj programistoj estas Ryan Boren kaj Matt Mullenweg. Matt Mullenweg kaj Mike Little fondis la projekton.

Ĉefaj kontribuantoj estas:
 Dougal Campbell
 Mark Jaquith
 Donncha O'Caoimh
 Andy Skelton
 Michel Valdrighi
 Peter Westwood

 Esperantlingva versio 
Bertilo Wennergren publikigis esperantlingvajn versiojn de WordPress. La lasta kiun li tradukis estas versio 2.5.1 https://bertilow.com/komputo/wordpress.html.

En 2014, sub gvidado de Cindy McKee, la laboro rekomenciĝis kaj novaj teamanoj aliĝis.https://eo.wordpress.org/about/

 Eksteraj ligiloj 

 WordPress
 Esperantlingva WordPress

 Referencoj 

Kategorio:Blogoj
Kategorio:Libera programaro
Kategorio:Sistemoj por administrado de enhavo